Khaleda Zia

Khaleda Zia (; jaiotza izena: Khaleda Khanam Putul, 1945eko abuztuaren 15a – Dhaka, 2025eko abenduaren 30a) Bangladeshko politikaria izan zen, 1991 eta 1996 artean eta 2001 eta 2006 artean, Bangladeshko lehen ministroa. Herrialde horretako lehen emakumea izan zen kargu horretan eta bigarrena gehiengo musulman bat duen herrialde batean, Benazir Bhuttoren ostean. Ziaur Rahman presidente ohiaren emaztea zen. Bangladeshko Alderdi Nazionalistaren burua izan zen, senarrak 1970reko hamarkadan sortu zuen alderdia.

Hussain Muhammad Ershad armadako jeneralak 1982an egindako estatu-kolpearen ostean, Ziak gidatu zuen Ershad erori arte sortu zen demokraziarako mugimendua. 1991n bere alderdiak irabazi zituen hauteskundeak eta lehen ministro izendatu zuen. 1996ko gobernu laburrean ere lehen ministro izan zen, beste alderdiek hauteskundeak boikoteatu bazituzten ere. 1996an egin ziren bigarren hauteskundetan Awami Liga iritsi zen boterera. 2001ean berriro irabazi zituen hauteskundeak eta berriro izan zen lehen ministro.

Munduko ehun emakume boteretsuenen zerrendan ezarri zuen Forbes aldizkariak. 2004an, hamalaugarrenostuan ezarri zuen, 2005ean 29.ean eta 2006an, 33.ean.

2018ko otsailean Zia espetxeratu zuten, hamazazpi urteko kondenarekin, umezurtzen aldeko bere funtsean ustelkeria leporatuta. 2020ko martxoaz geroztik, etxean espetxeratuan egon zen.

 Erreferentziak 

 Kanpo estekak 

Kategoria:Bangladeshko politikariak
Kategoria:Emakume lehen ministroak
Kategoria:Bangladeshko musulmanak